DJEČJI VRTIĆ ŠKRINJICA

UL. VLADIMIRA NAZORA 11 42205 VIDOVEC

OBRAZLOŽENJE PRIJEDLOGA

1. IZMJENA I DOPUNA FINANCIJSKOG PLANA ZA 2025. GODINU

OBRAZLOŽENJE PRIJEDLOGA 1. IZMJENA I DOPUNA FINANCIJSKOG PLANA ZA 2025. GODINU

Postupak donošenja Izmjena i dopuna Financijskog plana proračunskog korisnika propisani je člankom 46. Zakonom o proračunu (Narodne novine 144/21).

Izmjene i dopune financijskog plana sastoje se od plana za tekuću proračunsku godinu i sadrže opći i posebni dio.

Izmjenama i dopunama ostvareni prihodi i primici te izvršeni rashodi i izdaci iznad iznosa utvrđenih u financijskom planu moraju se planirati minimalno na razini ostvarenog odnosno izvršenog.

Prijedlog Financijskog plana za 2025. godinu donesen je na 7. sjednici Dječjeg vrtića Škrinjica održanoj dana 11. studenog 2024. godine, te je prihvaćen na 32. sjednici Općinskog vijeća Općine Vidovec održanoj dana 05. prosinca 2024. godine.

**OBRAZLOŽENJE – OPĆI DIO**

U 1. Izmjenama i dopunama Financijskog plana za 2025. godinu vidljiv je prijenos manjka iz prethodnih godina u iznosu od 4.212,15 eura prema Odluci o raspodjeli rezultata poslovanja Dječjeg vrtića Škrinjica za 2025. godinu (KLASA: 400-02/23-01/02, URBROJ: 2186-170-02-25-18).

U 2025. godini planira se povećanje sljedećih prihoda kako slijedi:

1. *– Prihodi iz nadležnog proračuna i od HZZO-a temeljem ugovornih obveza u iznosu od*

173.172,00 eura koji se planiraju zbog pokrića rashoda za zaposlene, odnosno zbog usklađenja plaće sa zakonskom osnovicom i povećanja koeficijenta djelatnika.

U 2025. godini planira se povećanje sljedećih rashoda kako slijedi:

*31 – Rashodi za zaposlene u iznosu od 171.872,00 eura koji se odnose na* povećanje rashoda za plaće djelatnika zbog usklađenja plaće sa zakonskom osnovicom i povećanja koeficijenta djelatnika.

 *32 – Materijalni rashodi u iznosu od 300,00 eura koji su nastali zbog međusobne preraspodjele s konta na konto.*

*42 – Rashodi za nabavu proizvedene dugotrajne imovine u iznosu od 1.000,00 eura* koji se

 *odnose na nabavu programa „Objedinjena Glavna knjiga – servis za slanje podataka*

 *prema Proračunu“.*

**OBRAZLOŽENJE – POSEBNI DIO**

**SAŽETAK DJELOKRUGA RADA DJEČJEG VRTIĆA ŠKRINJICA**

Dječji vrtić Škrinjica svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih godinu dana do polaska u školu. Cjelokupni rad se odvija usklađen s razvojnim mogućnostima i potrebama djece.

**PROGRAMI DJEČJEG VRTIĆA ŠKRINJICA**

Program se realizira na temelju saznanja i u primjeni suvremenih nastavnih dostignuća o ranom razvoju djece, metodama rada s djecom i njihovim roditeljima. U cilju realizacije planiranih zadataka svi zaposlenici, osobito odgojitelji se stalno stručno usavršavaju.

Ostvarivanje ciljeva postižemo i u suradnji s općinskim načelnikom, Ministarstvom znanosti obrazovanja i mladih te drugim institucijama.

Od 2021. godine u Dječjem vrtiću se provodi kraći program engleskog jezika, a od 2022. godine kraći kineziološki program. Od listopada 2024. godine u sklopu kraćeg kineziološkog programa u Dječjem vrtiću provodi se i program šaha. Navedeni programi su verificirani od strane Ministarstva znanosti i obrazovanja. Izračuni potrebnih sredstva za provođenje programa zasnivaju se na broju upisane djece te sukladno planiranim potrebama na temelju Godišnjeg plana i programa.

Pokazatelji rezultata uspješnosti provođenja programa odgoja, obrazovanja, zdravstvene zaštite i unapređenja zdravlja, prehrane i socijalne skrbi djece rane i predškolske dobi je broj upisane djece (odnosno popunjenost kapaciteta Dječjeg vrtića), dok su pokazatelji rezultata kraćih programa zainteresiranost polaznika za programe (broj upisane djece).

**USKLAĐENJE CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA**

Da bi uskladili ciljeve dugoročnog razvoja te da bi se uskladila strategija s dokumentima dugoročnog razvoja potrebno je kontinuirano održavanje kvalitete materijalnog okruženja u odgojnim grupama; kvaliteta prehrane djece te osiguravanje funkcije objekta za potrebe Dječjeg vrtića.

U posebnom dijelu vidljivo je da su ukupni rashodi podijeljeni na rashode za redovito poslovanje Dječjeg vrtića i rashode za kraće programe. Ukupni rashodi za provođenje kraćih programa u 2025. godini planirani su u iznosu od 4.610,00 eura.

**ZAKONSKE I DRUGE PODLOGE NA KOJIMA SE ZASNIVAJU PROGRAMI:**

* Zakon o predškolskom odgoju i obrazovanju ("Narodne novine" broj 10/97, 107/07 i 94/13 i 98/19, 57/22, 101/23)
* Zakon o ustanovama („Narodne novine“ 76/93, 29/97, 47/99,35/08 , 127/19, 151/22)
* Zakon o radu („Narodne novine“ 93/14,127/17**,** 98/19**,** 151/2022, 46/2023, 64/2023)
* Zakon o provedbi Opće uredbe o zaštiti podataka ("Narodne novine" 42/18)
* Zakon o pravu na pristup informacijama ("Narodne novine" 25/13, 85/15, 69/22)
* Zakon o prosvjetnoj inspekciji ("Narodne novine" broj 61/11 i 16/12 98/19 i 52/21)
* Zakon o stručno-pedagoškom nadzoru ("Narodne novine" broj 73/97)

**PODZAKONSKI AKTI:**

* Državni pedagoški standard predškolskog odgoja i naobrazbe ("Narodne novine" broj 63/08 i 90/10)
* Pravilniku o sadržaju i trajanju programa predškole („Narodne novine“, broj 107/14)
* [Pravilnik o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja](https://narodne-novine.nn.hr/clanci/sluzbeni/2024_12_145_2382.html) („Narodne novine“ 145/24, 62/25)
* Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine“ 133/97, 4/98, 84/24)
* [Pravilnik o postupku,](https://narodne-novine.nn.hr/clanci/sluzbeni/1997_12_133_1926.html) načinu i uvjetima za napredovanje u struci i stjecanje položajnih zvanja odgojitelja, stručnih suradnika i ravnatelja u dječjem vrtiću („Narodne novine“ 83/2024)
* Program zdravstvene zaštite djece i higijene i pravilne prehrane djece u dječjim vrtićima ("Narodne novine" broj 105/02, 55/06 i 121/07)
* Pravilnik o obrascima zdravstvene dokumentacije djece predškolske dobi i evidencije u dječjem vrtiću ("Narodne novine" broj 114/02, 63/19, 74/25)